Diari Oficial de la Generalitat Valenciana


Sumari del DOGV 3559, del 12-08-1999 (1999/7068)

ORDRE de 22 de juliol de 1999, de la Conselleria d'Economia, Hisenda i Administració Pública, per la qual es desafecta de la Conselleria de Benestar Social i s'acorda l'adscripció a la Conselleria d'Obres Públiques, Urbanisme i Transports, dels locals 11-A, 11-B, 12, 13, 14, 15-B, 16-A i 16-B, situat a Paterna (València), carrer de vianants i plaça enjardinada del polígon residencial Accés Ademuz, per al compliment dels fins que li atribueix la disposició addicional primera de la Llei 3/1986, de 24 d'octubre, de Patrimoni de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3559

Data del DOGV
:   12-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7068


Data del document
:   22-07-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * cultura regional

ORDRE de 22 de juliol de 1999, de la Conselleria d'Economia, Hisenda i Administració Pública, per la qual es desafecta de la Conselleria de Benestar Social i s'acorda l'adscripció a la Conselleria d'Obres Públiques, Urbanisme i Transports, dels locals 11-A, 11-B, 12, 13, 14, 15-B, 16-A i 16-B, situat a Paterna (València), carrer de vianants i plaça enjardinada del polígon residencial Accés Ademuz, per al compliment dels fins que li atribueix la disposició addicional primera de la Llei 3/1986, de 24 d'octubre, de Patrimoni de la Generalitat Valenciana. [1999/7068]
  
Mitjançant Reial Decret 1720/84 de 18 de juliol, en matèria de Patrimoni Arquitectònic, control de la qualitat de l'edificació i habitatge, l'administració de l'Estat transferí a la Generalitat Valenciana, els locals 11-A, 11-B, 12, 13, 14, 15-B, 16-A i 16-B, situats a Paterna (València), carrer per a vianants i plaça enjardinada del polígon residencial Accés Ademuz.
  
D'acord amb el que disposa la disposició addicional primera de la Llei 3/1986, de 24 d'octubre de Patrimoni de la Generalitat Valenciana, correspon a la Conselleria d'Obres Públiques, Urbanisme i Transports les facultats d'adquisició, administració, conservació i alienació dels esmentats locals.
  
Mitjançant resolució de la Direcció General d'Arquitectura i Habitatge de la Conselleria d'Obres Públiques, Urbanisme i Transports, en exercici de les facultats delegades per Ordre de la Conselleria d'Obres Públiques, Urbanisme i Transports de 24 de novembre de 1986, foren posats a disposició del Patrimoni de la Generalitat Valenciana els esmentats locals, amb la finalitat de la seua posterior afectació a la Conselleria de Treball i Seguretat Social (avui Conselleria de Benestar Social), per al compliment del conveni de data 18 de juny de 1990, subscrit per ambdues conselleries i per l'Ajuntament de Paterna, causant l'alta en l'Inventari General de Béns i Drets de la Generalitat Valenciana amb el núm. A02/46/190/0010.
  
Mitjançant Ordre de 26 de novembre de 1990, de la Conselleria d'Economia i Hisenda, foren afectats els esmentats locals a la Conselleria de Treball i Seguretat Social, per al compliment del conveni abans esmentat.
  
La Conselleria de Benestar Social ha comunicat que els locals esmentats han deixat de ser d'utilitat per als fins que desplega dita conselleria, en relació al conveni subscrit.
  
En virtut de tot açò i d'acord amb les facultats que tinc atribuïdes per l'article 67 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Article 1
  
Es desafecta dels fins propis de la Conselleria de Benestar Social, els locals 11-A, 11-B, 12, 13, 14, 15-B, 16-A i 16-B, situats a Paterna (València), carrer de vianants i plaça enjardinada del polígon residencial Accés Ademuz, que consta en l'Inventari General de Béns i Drets de la Generalitat Valenciana amb el número A02/46/190/0010.
  
Article 2
  
Adscriure a la Conselleria d'Obres Públiques Urbanisme i Transport els esmentats locals, per al compliment dels fins que li atribueix la disposició addicional primera de la Llei 3/1986, de 24 d'octubre, de Patrimoni de la Generalitat Valenciana.
  
Article 3
  
Que per les conselleries interessades es designen representants perquè concórreguen amb el representant nomenat per la Direcció General de Tributs i Patrimoni, per a formalitzar les corresponents actes de lliurament i recepció.
  
València, 22 de juliol de 1999.
  
El conseller d'Economia, Hisenda i Administració Pública,